CELEX: 62017CN0481
Language: sl
Date: 2017-08-09 00:00:00
Title: Zadeva C-481/17: Predlog za sprejetje predhodne odločbe, ki ga je vložilo Administrativen sad Veliko Tarnovo (Bolgarija) 9. avgusta 2017 – Nikolay Yanchev/Direktor na direktsia „Obzhalvane i danachno-osiguritelna praktika“ Veliko Tarnovo pri Tsentralno upravlenie na Natsionalnata agentsia za prihodite

30.10.2017   
            
            
               SL
            
            
               Uradni list Evropske unije
            
            
               C 369/5
            
         Predlog za sprejetje predhodne odločbe, ki ga je vložilo Administrativen sad Veliko Tarnovo (Bolgarija) 9. avgusta 2017 – Nikolay Yanchev/Direktor na direktsia „Obzhalvane i danachno-osiguritelna praktika“ Veliko Tarnovo pri Tsentralno upravlenie na Natsionalnata agentsia za prihodite
   (Zadeva C-481/17)
   (2017/C 369/06)
   Jezik postopka: bolgarščina
   
      Predložitveno sodišče
   
   Administrativen sad Veliko Tarnovo
   
      Stranki v postopku v glavni stvari
   
   
      Tožeča stranka: Nikolay Yanchev
   
      Tožena stranka: Direktor na direktsia „Obzhalvane i danachno-osiguritelna praktika“ Veliko Tarnovo pri Tsentralno upravlenie na Natsionalnata agentsia za prihodite
   
      Vprašanji za predhodno odločanje
   
   
               1.
            
            
               Ali je treba točko 16 sklepa Komisije razlagati tako, da je glede na pristojnosti Komisije na eni in izraz načel procesne avtonomije in pravne varnosti na drugi strani dopustna uporaba nacionalne ureditve, v skladu s katero se rok za nadzor izpolnjevanja pogojev za dodeljeno državno pomoč, določen v tej točki, šteje zgolj za navodilo in ne za prekluzivni rok?
            
         
               2.
            
            
               Ali je treba točke 7, 8, 14 in 45 sklepa Komisije povezano in teleološko ob upoštevanju načela sorazmernosti razlagati tako, da je zakonito prejetje/zakonito uveljavljanje pomoči odvisno le od upoštevanja tistih nacionalni predpisov, na podlagi katerih pride do uporabe državne pomoči, ki so izrecno navedeni v tem sklepu, ali pa je dopustno, da se zahteva tudi upoštevanje drugih pogojev, določenih v nacionalni zakonodaji, s katerimi se ne sledi ciljem, ki jim je namenjena dodelitev državne pomoči?